O možnostiach kombinovanej liečby vysokého krvného tlaku: skúsenosti pacientky
Môžem užívať ráno toľko liekov naraz 1 losartan, rimeldin, pólov.nebilet a kapidin na liečbu vysokého tlaku mala som 179 na 90 a teraz mam 145 na 80 tep 66
Dobrý deň,
ďakujeme za Vašu otázku.
Súbežné užívanie viacerých liekov určených na vysoký krvný tlak nie je vylúčené, ich podávaním je prítomné riziko niektorých nežiadúcich účinkov vrátane výrazného zníženia krvného tlaku, čo však môže byť pri ťažko kontrolovateľnom krvnom tlaku prínosné. Lekár pri predpise liekov zvažuje prínos liečby a možné riziká z nej vyplývajúce, preto odporúčam dodržať jeho nariadenia v liečbe.
Vami uvádzané namerané hodnoty krvného tlaku sú nižšie ako pôvodné. Nastavenie terapie sa preto javí byť efektívne. Odporúčam pokračovať v liečbe za súčasného monitorovania krvného tlaku. Nie je  mi však známa dĺžka liečby, ani ďalšie informácie, preto v prípade pochybností o nastavenej terapii alebo pri výskyte akýchkoľvek ťažkostí sa obráťte na lekára.
Prajem pevné zdravie.
S pozdravom
PharmDr. Veronika Kiabová